شه‌فه‌ق نيوز/ ده‌سڵاته‌يل مسرى، 12 مناڵ داعشيه‌يل ك كوشيان له‌ ليبيا راده‌سيان كريا
خاچ قرمز مسرى 12 مناڵ مسرێ وه‌رگرت ك له‌ شار مسراته‌ێ ليبياوه‌ هاتوێن ئه‌را قاهيره‌و له‌خيزانه‌يليان گوم بوين له‌ئه‌نجام جه‌نگ سه‌خت ك له‌شار سرت له‌ خوه‌رهه‌ڵات مسراته‌.
خاچ قرمز مسرى وت: ئه‌و مناڵه‌يله‌ وه‌رجه‌ دوساڵ دوينريانه‌سه‌وه‌و له‌ژير چه‌ودێرى خاچ قرمز ليبى بوينه‌ تا ره‌سين وه‌ خيزانه‌يليان و له‌ناونيانيش مناڵه‌يليگ سه‌ر وه‌ خيزانه‌يل مسرێ، ئه‌ويش وه‌ هاوكارى وه‌ل لايه‌نه‌يل تر په‌يوه‌نديدار.
خاچ قرمز هه‌ميش وت: دانيشتنيگ له‌وه‌ر ئه‌و خيزانه‌يليشه‌ ساز كرياگه‌ له‌باره‌ى ره‌فتار ده‌روينى وه‌ل مناڵه‌يليان و سه‌ردانيانيش ئه‌را ماڵ كريه‌ێد وه‌ل له‌يه‌كه‌وداين حاڵه‌ته‌يل كۆمه‌ڵايه‌تى ئه‌را دڵنيايى له‌ سه‌ڵامه‌تى ژينگه‌ێ كۆمه‌ڵايه‌تى ك ئه‌و مناڵه‌يله‌ له‌تى ژيه‌ن.
